ויליאם קנדי (סופר)

ויליאם ג'וזף קנדי (באנגלית: William Joseph Kennedy, נולד ב-16 בינואר 1928) הוא סופר ועיתונאי אמריקאי שזכה בפרס פוליצר לשנת 1984 על ספרו "עשבי בר".

יצירותיו הנוספות של קנדי כוללות את "The Ink Truck" משנת 1969, "לגס" (על-שם הגנגסטר ג'ק "לגס" דיימונד  משנת 1975, "המשחק הגדול של בילי פיהלן" (1978), "רוסקו" (2002) ו"שרידי הגוף" (2011). רבים מספריו מגוללים את קורותיהם הבדיוניות של בני משפחת פיהלן האירית-אמריקאית באולבני, ניו יורק.

קנדי גם פרסם ספר שאינו בדיוני בשם החופשי "הו אולבני! עיר בלתי סבירה של קוסמים פוליטיים, אנשים אתניים חסרי פחד, אריסטוקרטים מרהיבים, אנשי שוליים מופלאים ונוכלים מוערכים בחסר." בשנת 1983.

 ביוגרפיה 
ויליאם ג'וזף קנדי נולד ב-16 בינואר 1928 באולבני, ניו יורק לוויליאם ומרי קנדי, אירים-אמריקאים ממעמד הפועלים. קנדי הוא ילד יחד, שגדל לערכי הכנסייה הקתולית בשכונה בצפון אולבני. לאחר לימודי בקולג' פרטי וקתולי, החל ללמוד באוניברסיטה פרנציסקנית בלודונוויל, ניו יורק, וסיים בשנת 1949. 

 קריירה 
קנדי החל בקריירת עיתונאות לאחר הקולג' ככתב ספורט בעיתון פוסט סטאר שבגלן פולס. הוא גויס בשנת 1950 לצבא ארצות הברית, ושירת עבור עיתון צבאי באירופה. לאחר שחרורו, קנדי עבד בעיתון טיימס יוניון שבאולבני, ניו יורק, משם עבר לפוארטו ריקו בשנת 1956 ועבד כעורך העיתון סן חואן סטאר - עיתון חדש בשפה האנגלית. בזמן שהתגורר בסן חואן, הוא הכיר את העיתונאי והסופר האנטר ס. תומפסון.

קנדי חזר לעיירת הולדתו בשנת 1963. הוא שב לעבוד עבור טיימס יוניון כעיתונאי חוקר, וכתב מאמרים החושפים את פעילותו הפוליטית של קבלן הקולות דניאל פ. אוקונל  במפלגה הדמוקרטית. הוא היה מועמד לפרס פוליצר בשנת 1965 על סדרת מאמריו על הגטאות.

בשנת 1969, קנדי פרסם את הרומן הראשון שלו, "The Ink Truck". הדמות הראשית בסיפור היא עורך טור בעיתון, שמוביל שביתה במערכת העיתון שבו הוא עובד באולבני.

קנדי הרצה על כתיבה יצירתית ומקצוע העיתונאות בין השנים 1974 ל-1982 באוניברסיטת אולבני, והתמנה לפרופסור בשנת 1983. הוא לימד כתיבה יצירתית כשביקר באוניברסיטת קורנל במהלך השנה האקדמית.

בשנת 1975, קנדי פרסם את ספרו "לגס" אודות הגנגסטר ג'ק "לגס" דיימונד, שנהרג באולבני בשנת 1931. בשנת 1978 הוא פרסם את ספרו הבדיוני "המשחק הגדול של בילי פהלן". בשעה ששני הרומנים התקבלו בהצלחה בידי המבקרים, הם לא נחלו הצלחה במכירות. קנדי ומשפחתו חוו קשיים כלכליים עקב כך.

ספרו הבא של קנדי, "עשבי בר" משנת 1983, נדחה בידי חברות ההוצאה לאור כתריסר פעמים. אולם, הסופר סול בלו שכנע את ההוצאה לאור ויקינג פרס לשקול שנית. ויקינג פרס פרסמו את הרומן והוא נחל הצלחה מסחרית. הרומן זיכה את קנדי בפרס פוליצר ובפרס חוג מבקרי הספרות הלאומי. הרומן זכה לעיבוד קולנועי באותו שם בשנת 1987, בכיכובם של ג'ק ניקולסון, מריל סטריפ, קרול בייקר, מייקל או'קיף ודיאן ונורה, שבו קנדי כתב את התסריט.

יחד עם בנו ברנדן, קנדי פרסם שני ספרי ילדים בשנת 1986 ו-1994.

בחירתו של קנדי למקם את התרחשות ספריו באולבני, ניו יורק בשמונה מספריו תוארה כ"שרטוט פורטרט של עיר בודדת באופן ייחודי לסיפורת אמריקאית".

 חיים אישיים 
קנדי הכיר את דיינה דייזי סגארה, רקדנית תיאטראות ברודוויי, כאשר שהה בפוארטו ריקו, מדינת הולדתה. בשנת 1963, השניים עברו לפארק אבריל בניו יורק ונשארו יחדיו עד למותה בספטמבר 2023.

 ביבליוגרפיה 
 סיפורת בדיונית 
 The Ink Truck - ניו יורק, הוצאת ויקינג פרס, 1969.

 מחזור אולבני 
 Legs - ניו יורק, הוצאת קווארד, מק'קאן וג'אוגן, 1975.
 Billy Phelan's Greatest Game - ניו יורק, הוצאת ויקינג פרס, 1978.
 Ironweed - ניו יורק, הוצאת ויקינג פרס, 1983.
 Quinn's Book - ניו יורק, הוצאת ויקינג פרס, 1988.
 Very Old Bones - ניו יורק, הוצאת ויקינג פרס, 1992.
 The Flaming Corsage - ניו יורק, הוצאת ויקינג פרס, 1996.
 Roscoe - ניו יורק, הוצאת ויקינג פרס, 2002.
 Changó's Beads and Two-Tone Shoes - ניו יורק, הוצאת ויקינג פרס, 2012.[17]

 רומנים שאינם סיפורת 
 O Albany!: Improbable City of Political Wizards, Fearless Ethnics, Spectacular Aristocrats, Splendid Nobodies, and Underrated Scoundrels - ניו יורק, הוצאת ויקינג פרס, 1983.
 The Making of Ironweed - ניו יורק, הוצאת ויקינג פינגווין, 1988.
 Riding the Yellow Trolley Car - ניו יורק, הוצאת ויקינג פרס, 1993.

 תסריטים 
 The Cotton Club - יחד עם פרנסיס פורד קופולה. ניו יורק, הוצאת סיינט מרטין, 1986.
 Ironweed - סרטי טריסטאר, 1987.

 מחזות 
 Grand View - הועלה בתיאטרון קפיטל רפרטורי, אולבני, ניו יורק 1996.
 In the System. HumaniTech - הקרנת בכורה לפרויקט של מחזה קצר, אוניברסיטת אולבני, מרץ 2003.
 The Light of the World - קריאת בכורה בתיאטרון קפיטל רפרטורי, אולבני בכיכובו של איידן קווין. נובמבר 2014.

 ספרי ילדים 
 Charlie Malarkey and the Belly Button Machine (עם ברנדן קנדי) - ניו יורק, הוצאת אטלנטיק מונטלי, 1986.
 Charlie Malarkey and the Singing Moose (עם ברנדן קנדי) - ניו יורק, הוצאת אטלנטיק ספרי ילדים, 1994.

 קישורים חיצוניים 
 ויליאם קנדי מקריא יצירות לא מפורסמות בסמינר שנערך בקי ווסט 2009, באתר Audio Archives
 ראיון רדיו שנערך עם ויליאם קנדי בשנת 2011
 ביוגרפיה של ויליאם קנדי, באתר אוניברסיטת אולבני
 ראיון עם ויליאם קנדי על ספריו "עשבי בר" ו"עצמות ישנות", באתר Bookworm

 הערות שוליים 

ק
ק
ק
ק
ק
ק